Facebook Messenger

„Facebook Messenger“ (dažnai vadinama tiesiog „Messenger“) – nemokama susirašinėjimų ir pokalbių programa, kurią nuo 2011 m. kuria bendrovė „Facebook“.Facebook Messenger app change allows free calls via WiFi  Programėlė leidžia šio socialinio tinklo vartotojams bendrauti tekstinėmis ir garso žinutėmis išmaniuosiuose įrenginiuose.

2023 m. visame pasaulyje „Facebook Messenger“ naudojosi daugiau kaip 1 mlrd. aktyvių vartotojų. Programėlei vadovauja buvęs „PayPal“ vadovas David A. Marcus.Why Facebook Has Entrusted Its Future to the CEO of PayPal

„Facebook“ išleido programėlę „iOS“ ir „Android“ operacinėms sistemoms 2011 m. rugpjūčio 9 d.A Faster Way to Message on Mobile Nuo spalio 11 d. programėlė tapo prieinama „BlackBerry OS“ vartotojams, o nuo 2015 m. liepos 13 d. – „Tizen“ vartotojams.

2014 m. balandį „Facebook“ pranešė, kad „Messenger“ bus pašalintas iš pagrindinės „Facebook“ socialinio tinklo svetainės ir vartotojai nuo šiol turės atsisiųsti atskirą programėlę.Facebook Is Forcing All Users To Download Messenger By Ripping Chat Out Of Its Main Apps No more in-app chat: Facebook moving messages to Messenger 

2015 m. kovo 17 d. „Facebook“ leido programos vartotojams vienas kitam siųsti pinigines perlaidas. Kol kas ši funkcija leidžiama tik JAV teritorijoje.Send Money to Friends in Messenger

2015 m. balandžio 27 d. „Facebook“ papildė „Messenger“ programą vaizdo pokalbių funkcija. Iš pradžių ji buvo išleista Belgijoje, Kanadoje, Kroatijoje, Danijoje, Prancūzijoje, Graikijoje, Airijoje, Laose, Lietuvoje, Meksikoje, Nigerijoje, Norvegijoje, Omane, Lenkijoje, Portugalijoje, JK, JAV ir Urugvajuje.Introducing Video Calling in Messenger

2016 m. balandį programa buvo papildyta grupinių pokalbių funkcija. Ji leido bendrauti vienu metu iki 50 asmenų.

2016 m. spalio 3 d. buvo išleista „Messenger Lite“ funkcija „Android“ sistemoms – ji leidžia patogiai naudotis programėle tų šalių gyventojams, kuriose nėra paplitęs greitas interneto ryšys. Ši programėlė išleista Kenijoje, Tunise, Malaizijoje, Šri Lankoje ir Venesueloje.Facebook’s Messenger Lite lights up old Android phones

„Messenger“ programa neturi atsijungimo funkcijos – vietoj to naudojamos funkcijos „neaktyvus“, „perjungti vartotoją“ ir „pranešimų išjungimas“.Can I log out of Messenger?

 Šaltiniai 

 Nuorodos 
 Oficiali svetainė

Kategorija:Meta Platforms
Kategorija:Internetinė telefonija